השמיניה (סדרת טלוויזיה)
הדמויות > הרעים

רוברטו קרלוס (רוברטו פולק) (עונה 1): מדען בחקר הלמדא, שעבד בעבר יחד עם עמוס ואבנר כחבורה בשם "שלישיית למדא" ועל כן יש לו על הזרוע את הסמל λ. הוא הציל את מאיה ויונתן כשהיו בני 3 משריפה וקיבל כוויה קשה בצווארו. הוא הפך למדען מרושע הרוצה נקמה בעמוס ואבנר בעקבות הניסוי שנכשל וכי ננטש על ידם. הוא עבד עם ״הבוס הגדול״ במטרה להתקדם בתוכניותיו עד שגילה שזאת למעשה לילי שהוא עבד איתה. הוא מאוהב בלילי. תחילה העמיד פנים שהוא המורה הפרטי למתמטיקה של בן-בן, ואז הוא ועוזרו חטפו אותו עד שהצילו אותו, ואחר כך הוא היפנט את דגנית שתפעל לטובתו בתוכנית הנקמה שלו, אך דדי פרץ למעבדה שלו והציל את דגנית מההפנוט. הוא ועוזרו התחזו לחבלנים כששלחו התראה על פצצה בבית הספר, והחליפו את אחד ממכשירי ה-LSR של אבנר באחד מזויף (עד שאבנר גילה זאת בהמשך). בסוף העונה עזב את המחבוא כדי להציל את עמוס (דדי) ממחלה קטלנית בעזרת שאיבת למדא מאיה וניני. לאחר מכן הוא ברח ומקום הימצאו לא נודע. בסוף העונה הראשונה השאיר ל"עוזר" מכתב בו מודע שהוא אביו.
העוזר (משה פרסטר) (עונה 1, אורח בעונה 2): עוזרו הטיפש של רוברטו. הוא עזר לרוברטו בחטיפת בן-בן ובהחלפת אחד ממכשירי ה-LSR של אבנר באחד מזויף. בסוף עונה 1 הוא מגלה מכתב שהשאיר לו רוברטו בו הוא מגלה לו שהוא הבן שלו. בעונה 2 עבד בקזינו, כשהוא מגדל דג זהב, שלו נתן את השם "רוברטו" על שם אביו.
הזקן (מיקי גבע) (עונה 2): מנהיגה המבוגר של הכת "סקורפיו" הרוצה חיי נצח לעצמו. בהמשך מתגלה שהוא לא באמת זקן, אלא אדם צעיר שהכיר את עמוס שהבטיח לו שיקבל חיי נצח והצעיר את עמוס ששינה את שמו לדדי, אך במקום לקבל חיי נצח הוא הפך לזקן. בסוף העונה חוסל על ידי דדי שתכנת את ה״טורבו-טיים״ כדי שיגרום לו לתופעות לוואי מסוכנות שגרמו לו למות תוך שלוש שעות בלבד מהקרב.
מולי נועם (גולן אזולאי) (עונה 2): אחיינו של יאיר. היה ראש לשכת ראש הממשלה ובחשאי חבר בכיר בכת "סקורפיו", ועזר ללילי לברוח מהסוכנים של יאיר. הוא ניהל את פרויקט "המצפה" מטעם הממשלה. בהמשך חטף את איה ביחד עם דניאל ולינה והיפנט את רותם כדי שתפעל נגד אביה, ואחר כך מצא אותה ואת בן-בן נכנסים לתוך ״המצפה״ וביקש מהם לא לספר לאף אחד על מה שקרה והיפנט אותם באולם הקולנוע כך שלא יזכרו את התקרית. רוחל'ה ודדי ניסו לירות בו ללא הצלחה, אך נהרג בסוף העונה על ידי ניצן שזרקה עליו סכין.
דניאל האריס (תום אבני) (עונות 2–3), (ידידיה ויטל - כאשר דניאל התחזה לניני) (עונה 3): אחיו הקטן של אבשלום. מיליונר צעיר ובן הזוג של לינה. הוא השתתף בתוכנית של אלי, ושיחק ברוני ונטשה באותו הזמן. הוא היה חבר בכיר בכת "סקורפיו" וחטף את איה ביחד עם מולי ולינה, אך בסוף עונה 2 הוא ברח מהמשטרה. בעונה 3 הוא שיתף פעולה עם יוליוס בנוגע לגן ה"קריפטון" ושניהם עזרו ללינה להימלט מהכלא. במהלך המבצע של חברי השמיניה באיסטנבול במטרה להשיג את הקוף הלבן שהכיל חצי מנוסחת הקריפטון הוא השתיל את פרצופו על איש לא ידוע ונמלט. הוא ירה כדור בעמרי בניסיון להרוג אותו, אך נכשל. בהמשך העונה הוא התחזה לניני כאשר יוליוס עשה לו ניתוח פנים על מנת שייראה ויישמע כמו ניני. אחר כך הוא רצח את יואל והפליל את רוני ונטשה ברציחתו. הוא כביכול נפרד מרוני בזמן שהוחזקה בכלא ונישק את נטשה כאשר שתיהן חשבו שמדובר בניני. איה כל הזמן חשדה בו שמשהו לא בסדר אצלו עד שבסוף כולם גילו שהוא התחזה לניני. לאחר שהאמת עליו התגלתה הוא וניני נלחמו במערה של יוליוס ונשפכה עליו חומצה גופריתית שעיוותה את פניו. לקראת סוף עונה 3 יוליוס השתיל אצלו את גן הקריפטון תוך כדי שאיבת גלי למדא מהשמיניה וכך פניו נרפאו והוא הפך למפלצת למדא. הוא רצח את אלכס כדי לקחת ממנה את התינוקות ורצח את יוליוס. בסוף הוא נהרג על ידי קרינת הלמדא שהשמיניה ריכזה אליו בפרק 164.
לינה (אוולין קפלון) (עונות 2–3): בת דודה של נטשה. הייתה חברה בכת "סקורפיו" ובת הזוג של דניאל. בעונה 2 היא חטפה את איה עם מולי ודניאל. אחר כך היא היפנטה את נטשה שתצטרף איתה לכת ״סקורפיו״, ולאחר מכן ניסתה להפנט גם את אדם וקשרה אותו, אך הוכתה על ידי ניצן. אחרי שנתפסה היא נקשרה על ידי ניצן, וניני ניסה להוציא ממנה מידע שהיא חטפה את איה ושהיא עדיין בחיים. אחרי שהשתחררה מהכיסא היא איימה על חברי השמיניה עם אקדח. בסוף עונה 2 נעצרת ונכנסת לכלא על ידי יואל. בעונה 3 נמצאת בכלא, אך נמלטת בעזרת דניאל ויוליוס. היא התחפשה לרוני על מנת להפליל אותה שהיא גנבה את הקוף הלבן במבצע באיסטנבול. היא נרצחה על ידי יוליוס בפרק 154 מפני שלא הסכימה להיות בת זוגו וכי הוא טען שהיא לא הייתה שימושית בשביל המשימה שלו ושל דניאל.
יוליוס ברגר / דוקטור קלדרון (עמי ויינברג) (עונה 3): שירת במועצה בעבר במטרה לסייע להם ליצור את גן הקריפטון. הוא ניצל מניסיון חיסול על ידי המועצה ב-1981 כאשר היה במוסקבה והתחבא במשך 17 שנה. הוא החזיק בווירוס קטלני אשר אם מערבבים את שני הנוזלים (הירוק והכחול) הווירוס יכול להשמיד את הבא במגע איתו בתוך כ-5 דקות. הוא ודניאל עזרו ללינה להימלט מהכלא, אך באמצע העונה רצח את לינה מכיוון שלא הסכימה להיות בת זוגו וטען כי היא לא הייתה שימושית בשביל המשימה שלו. בהמשך חטף את ניני במטרה לנסות להשתיל בו את גן הקריפטון, אך הניסוי נכשל מכיוון שהגן לא נקלט טוב בגופו של ניני. הוא התגלה כאביה של ניצן לקראת סוף עונה 3. הוא שיתף פעולה עם דניאל בנוגע לגן הקריפטון והיה הרופא המיילד של כל האימהות של השמיניה מלבד אימם של איה וניני, והוא זה ששתל להם את הלמדא בגופם. הוא היה הרופא של דגנית בזמן שהייתה בהריון עם תאומים בתחילת העונה (וכל הזמן איה חשדה בו, עד שהתגלתה האמת עליו) ושתל בה את הווירוס, כך שחלק אחד היה בגופה של דגנית והחלק השני היה בגופם של התאומים, כך שאם היא תחזיק בתאומים לאחר לידתם, שלושתם ימותו, אך בסוף ניצלו בזכות ניצן שתרמה חלק קטן מהכבד שלה שהכיל את הנוגדן לווירוס, ושני התאומים נולדו בריאים ושלמים. הוא החזיק את חברי השמיניה ואת התינוקות במערה שלו בסוף העונה ושאב למדא מחברי השמיניה, אך נורה על ידי דניאל, ובזמן שהוא גסס הוא דיבר עם ניצן בשביל לעזור לשמיניה להרוג את דניאל והופך להיות טוב, אך מת ביחד איתו בפרק 164.
משה "קאסיו" אליאלי (דדי זהר) (אורח בעונה 2): מאפיונר ופושע, ישב לפחות מחצית משנותיו בבית הסוהר. בעלים של קזינו מצליח בשם "לאקי". כשחברי השמיניה חשפו אותו על ידי אדם ונטשה, הוא נעצר מפני שהפעיל אותו באופן לא חוקי.
ביז'ו (פיני קידרון) (אורח בעונות 2–3): עבד בקזינו, והיה עוזרו של "קאסיו". כשעצרו את ״קאסיו״ הוא ברח. בעונה 3 הוא החזיק בפצצה בתוך הספרייה בה לכודים חברי השמיניה. בסוף הצליחו לנטרל את הפצצה, וחברי השמיניה ניצלו. הוא לא נראה מפרק 136 ולא ידוע מה עלה בגורלו.
אבשלום האריס (יובל ינאי) (עונות 4–5): אחיו הגדול של דניאל, ומנהיג ארגון אומיקרון. הוא הפך את ניצן לרעה ואחר כך את דורי לאחר שהיא הפכה לטובה. בעונה 4 הוא שלט בדדי במטרה לשאוב למדא מתמר וירון, ושלח את עמרי וניצן להרוג את אדם, אבנר ונעמה. אחר כך חטף את השמיניה למפעל הלמדא שלו כדי לשאוב מהם למדא. לאחר הפיצוץ הוא שיתף פעולה עם דורי והחזיר לו את הלמדא. במשך כל הזמן כשעבד עם ניצן הוא שיקר לה בנוגע לשמיניה. לקראת סוף עונה 5 נרצח על ידי דורי.